KOMMISSIONENS FORORDNING (EF) Nr. 1007/97 af 4. juni 1997 om ændring af forordning (EF) nr. 1429/95 om gennemførelsesbestemmelser for eksportrestitutioner for forarbejdede frugter og grøntsager, undtagen for tilsat sukker

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 16, stk. 8, og

ud fra følgende betragtninger:

Ved Kommissionens forordning (EF) nr. 1429/95 (2), ændret ved forordning (EF) nr. 341/96 (3), er der fastsat gennemførelsesbestemmelser for eksportrestitutioner for forarbejdede frugter og grøntsager, undtagen for tilsat sukker;

erfaringerne fra ordningens anvendelse viser, at en række ændringer bør gennemføres;

med henblik på at harmonisere bestemmelserne bør en række af ordningens bestemmelser ved samme lejlighed tilpasses de bestemmelser for eksportrestitutioner for frugter og grøntsager, der er fastsat i Kommissionens forordning (EF) nr. 2190/96 (4), senest ændret ved forordning (EF) nr. 610/97 (5);

der bør kunne angives flere koder i nomenklaturen for eksportrestitutioner for landbrugsprodukter på licensansøgninger og licenser, hvis disse koder omfatter den samme kategori af produkter;

hvad de for licensudstedelsen fastsatte bestemmelser angår, bør der også tages hensyn til de mængder, for hvilke man er i færd med at udstede licenser, dvs. de licenser, for hvilke Kommissionen ikke har truffet særlige foranstaltninger, og som udstedes den femte arbejdsdag efter den dag, hvor ansøgningen indgives;

for at undgå, at disse bestemmelser overlapper bestemmelserne i artikel 49 i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter (6), senest ændret ved forordning (EF) nr. 815/97 (7), bør meddelelsen om de restitutioner, der ydes uden licens i henhold til artikel 2a, stk. 1, i nævnte forordning, afskaffes;

datoen for licensudstedelse bør fastlægges nærmere i forhold til Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter (8), senest ændret ved forordning (EF) nr. 495/97 (9);

hvis licensansøgningen trækkes tilbage, efter at licensen er udstedt, bør licensen annulleres;

for at gøre ordningen gennemsigtig og fleksibel bør det fastsættes, at uudnyttede mængder ikke mere automatisk overføres til den følgende periode;

meddelelsen til Kommissionen bør i tilfælde af en national helligdag fremsendes dagen før;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -

UDSTEDT FØLGENDE FORORDNING:

Artikel 1

I forordning (EF) nr. 1429/95 foretages følgende ændringer:

1) Artikel 3, stk. 2, andet afsnit, affattes således:

»Flere koder kan dog anføres samtidig på licensansøgningen og licensen, hvis disse koder tilhører samme kategori af produkter, og restitutionssatsen er den samme.«

2) Artikel 4 ændres således:

a) I stk. 1, første led, ændres »nedsat med de mængder, for hvilke der i den pågældende tildelingsperiode er udstedt licenser med forudfastsættelse af restitutionen« til »nedsat med de mængder, for hvilke der i den pågældende tildelingsperiode allerede er eller er ved at blive udstedt licenser med forudfastsættelse af restitutionen«.

b) Stk. 1, andet og tredje led, udgår.

c) I stk. 3 ændres »fra udstedelsesdagen« til »fra udstedelsesdagen, jf. artikel 21, stk. 2, i forordning (EØF) nr. 3719/88«.

d) I stk. 4 indsættes:

»Hvis en licensansøgning trækkes tilbage, efter at licensen er udstedt, overdrages licensen med henblik på annullering til de i artikel 2 nævnte myndigheder samtidig med meddelelsen om, at licensansøgningen er trukket tilbage.«

3) Artikel 5 udgår.

4) Artikel 6 ændres således:

a) Første afsnit, andet led, udgår.

b) Følgende stykke indsættes:

»Hvis den dag, hvor en meddelelse skal fremsendes, er en national helligdag, fremsender medlemsstaten meddelelsen den sidste arbejdsdag inden helligdagen.«

5) Bilaget affattes som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes for licensansøgninger, der indgives fra den 24. juni 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juni 1997.

På Kommissionens vegne

Franz FISCHLER

Medlem af Kommissionen

(1) EFT nr. L 297 af 21. 11. 1996, s. 29.

(2) EFT nr. L 141 af 24. 6. 1995, s. 28.

(3) EFT nr. L 48 af 27. 2. 1996, s. 8.

(4) EFT nr. L 292 af 15. 11. 1996, s. 12.

(5) EFT nr. L 93 af 8. 4. 1997, s. 16.

(6) EFT nr. L 351 af 14. 12. 1987, s. 1.

(7) EFT nr. L 116 af 6. 5. 1997, s. 22.

(8) EFT nr. L 331 af 2. 12. 1988, s. 1.

(9) EFT nr. L 77 af 19. 3. 1997, s. 12.

BILAG

>START GRAFIK>

FORMULAR TIL FREMSENDELSE AF OPLYSNINGER, JF. ARTIKEL 6 I FORORDNING (EF) Nr. 1429/95

Medlemsstat:

Dato for ansøgningernes indgivelse:

(kg netto) Produkt Destination Eksportlicensansøgninger Tilbagetrukne ansøgninger Uudnyttede licenser Uudnyttede mængder fødevarehjælp (GATT) andre fødevarehjælp (GATT) andre fødevarehjælp (GATT) andre fødevarehjælp (GATT) andre

>SLUT GRAFIK>